《何龙友苦熟患疮见寄二诗赋答 其一》
明代·李孙宸

无处堪逃暑，幽居漫掩扉。雨声来伏枕，兰气染初衣。

念此经时别，还怜问询稀。浪传君苦热，郢雪冷然飞。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。